న్యూఢిల్లీ: ప్రభుత్వరంగంలోని ఎయిర్ ఇండియా.. మహిళలకు పెద్దపీటవేస్తోంది. ఇందులో భాగంగా దేశీయంగా నడిచే విమానాల్లో మహిళలకు ఆరు సీట్లను ప్రత్యేకంగా కేటాయిస్తున్నట్టు ప్రకటించింది. వచ్చే వారం (జనవరి 18) నుంచి ఇవి అందుబాటులో ఉంటాయి. విమానయాన రంగంలో ఇలాంటి నిర్ణయం వెలువడటం ఇదే మొదటిసారి. మహిళలు ఒంటరిగా ప్రయాణిస్తున్న సమయంలో మధ్య లేదా కిటికీ వైపు సీట్లో కూర్చుంటే వారు వాష్రూమ్ వెళ్లాల్సి వచ్చినప్పుడు అసౌకర్యంగా భావిస్తున్నారని, దీన్ని దృష్టిలో ఉంచుకునే మహిళల కోసం ప్రత్యేకంగా సీట్లను కేటాయించాలని భావించినట్టు ఎయిర్ ఇండియా ఉన్నతాధికారి తెలిపారు. ఎయిర్బస్ ఎ320 విమానం ఎకానమీ క్లాస్లోని మూడు వరుసలో ఉన్న ఆరు సీట్లు మహిళల కోసం కేటాయిస్తున్నట్టు ఆయన చెప్పారు. అయితే కుటుంబ సభ్యులతో ప్రయాణించే మహిళలు ఈ సీట్లను పొందడానికి అవకాశం ఉండదని ఆయన వివరించారు.
newdhilly: prabhutvarangamloni air india.. mahilalaku peddapeetavestondi. indulo bhagamga desheeyamgaa nadiche vimaanaallo mahilalaku aaru seetlanu pratyekamgaa ketayistunnattu prakatinchindi. vache vaaram (janavari 18) nunchi ivi andubaatulo untaayi. vimaanayaana rangamlo ilanti nirnayam veluvadatam ide modatisaari. mahilalu ontarigaa prayaanistunna samayamlo madhya leda kitiki vaipu seetlo koorchunte vaaru vashroom vellalsi vachinappudu asoukaryamgaa bhaavistunnaarani, deenni drushtilo unchukune mahilala kosam pratyekamgaa seetlanu ketaayinchaalani bhaavinchinattu air india unnataadhikaari telipaaru. airbus e320 vimanam ekaanami classloni moodu varusalo unna aaru seetlu mahilala kosam ketayistunnattu aayana cheppaaru. ayithe kutumba sabhyulatho prayaaninche mahilalu ee seetlanu pondadaaniki avakaasam undadani aayana vivarinchaaru.